Idakwo Ameh Oboni II

Idakwo Michael Ameh Oboni II () ma bi efu ọdọ 1948 ta ki la lekwu ẹgba k'ochu ẹkẹjọ nolu ọjọ ogwu ñyọwọ mebie efu ọdọ 2020 Idakwo chi Attah Igala ẹkẹ ogwu ñyọwọ mebie ki di ojanẹ Igala Kingdom efu ewo Nijiria.

Ọlayi kpai Ukọchẹ 
Oboni II chi ọdọ 1948 ma bi. Oboni II chi ukọchẹ ẹdọ mẹfa kpa efu ọdọ 1960, Ugbo ki chi ukọchẹ che ẹdọ mẹfa kpa yi Saint Boniface ki di efu ewo Idah. Alu ki che kpa kwi Idah Oboni II ñọ lo ti  ẹdọ mẹgweji kpa yi Saint Augustine College, Kabba, efu ọdọ 1967. Alu ki che kpa kwi Kabba i ñwọ lo ti Kaduna Polytechnic, ọtakada ki gba kwi Kaduna Poly chi Estate Management, ọdọ ki che kpa chi efu ọdọ 1980.

Ukọlọ
Oboni II tefu Nigerian Air Force efu ọdọ 1968 i la kwefu ma, oji k‘ọlañwu efu ọdọ 1974. Oboni II ñọ ch'ukọlọ Ministry of Lands ojanẹ Kwara State igbele. Efu Ọdọ 1975 Oboni ekeji t'ukọlọ no taki na ch'ukọchẹ. Efu Ọdọ 1981, Oboni f'ukọlọ nẹ kpai abo Federal Capital Development Authority (FCDA) i la gba lo ti ẹnẹñyi Deputy Director, ka ki ukọlọ tọnọ efu ọdọ 2006.

Ọfẹ
Alu ki  Attah Igala Attah Ali Ocheja Otulukpe Obaje kwu efu ọdọ 2012,  Ma fi Oboni chi dago kwefu ọlọpu amajọfẹ ami Attah ojanẹ Igala.  Ma la mi odu ñwu du lo tugbo abo mẹla ku ma du ọnẹ j'onu anẹ igala ku ma dọ ma  Igalamela Kingmakers. Ami Igalamela Kingmakers m'ọwọ du tọ, ma la mu du ñwi  Achadu ọkọ - Attah. Achada ọkọ -Attah m'ọwọ du tọ ka ku ma du odu ñwu lo ti ogba ugbo abo Kogi State Traditional Council taki  Governor  Capt Idris Ichala Wada. d'ọwọ tẹ ọtakada   Attah Oboni II chi Attah ejodudu ki dẹ Ojanẹ Igala ki n'ọya ka te.

Ukwu
Oboni II kwu ọjọ lamichi ochu ẹkẹjọ nolu ọjọ ogwu ñyọwọ mebie, Oboni II jọfẹ ọdọ mẹjọ ta ki kwu. Oboni II kwu uñyi ogwu abuja alu ku ma di abẹ kado oga ki chi ọga pile.

References

Gbúgbe:Nigerian traditional rulers
Gbúgbe:People from Kogi State
Gbúgbe:People from Kogi State by occupation
Gbúgbe:1948 births
Gbúgbe:2020 deaths